Οι ερωτήσεις κατανόησης τύπου Σωστού - Λάθος αποτελούν αναπόσπαστο κομμάτι κάθε διαγωνίσματος μαθηματικών στις πανελλήνιες εξετάσεις. Κάθε ενότητα και σχεδόν κάθε μάθημα συνοδεύεται με ερωτήσεις τέτοιας μορφής, η χρησιμότητά τους όμως είναι πολύ πιο σημαντική. Είτε αμέσως μετά τη θεωρία είτε κατά τη παρουσίαση της μεθοδολογίας, είναι απαραίτητο ο μαθητής να τεστάρει το επίπεδο κατανόησής του, και οι ερωτήσεις αυτές καλύπτουν αυτό το κενό. Εμφανίζονται ως quiz σε σύνολα 6-10 ερωτήσεων κάθε φορά. Εμφανίζουν άμεσα τη σωστή απάντηση αμέσως μετά την επιλογή από τον μαθητή, ενώ το σημαντικότερο, εμφανίζουν την επεξήγηση της απάντησης: δεν αρκεί να ξέρουμε αν μια πρόταση είναι σωστή ή λανθασμένη, είναι απαραίτητο να γνωρίζουμε το γιατί, το οποίο περιέχεται σε κάθε πρόταση που εμφανίζεται στα quiz.